Source: https://www.riigiteataja.ee/akt/130122011054
Timestamp: 2020-07-14 21:05:09+00:00
Document Index: 773410

Matched Legal Cases: ['§ 9', '§ 32', '§ 35', '§ 35', '§ 9', '§ 35', '§ 32', '§ 32', '§ 35']

RT I, 30.12.2011, 54
1) investeerib käivitamisjärgus teadmis- ja tehnoloogiamahukasse Eesti ettevõtlusse ning pakub vastavatele ettevõtjatele juhtimisalast tuge;
(1) Arengufond annab oma tegevusest aru Riigikogule, esitades igal aastal hiljemalt Riigikogu täiskogu sügisistungjärgu teisel töönädalal eelmise majandusaasta kohta aastaaruande alusel ülevaate.
3) investeeringu objektiks olevates äriühingutes osaluse omandamise ja osaluse suuruse otsustamine lähtuvalt ekspertkomitee soovitustest, osaluse võõrandamise otsustamine ning investeerimisprojektide juhtimine;
4) investeeringu objektiks olevate äriühingute juhtimisorganitesse Arengufondi esindajate määramine;
Nõukogu, juhatuse ja ekspertkomitee liige peab hoidma talle nõukogu, juhatuse või ekspertkomitee liikmena teatavaks saanud Arengufondi ja investeeringu objektiks olevate äriühingute ärisaladusi.
(2) Investeerimistegevuses on Arengufondil õigus asutada Arengufondi eesmärkidele ja ülesannetele vastavaid riskikapitalifonde või osaleda neis. Arengufondil on õigus investeerida riskikapitalifondidesse investeerimiskapitali vahendeid kuni ühe kolmandiku ulatuses investeerimiskapitalist.
(21) Käesoleva paragrahvi lõike 2 teises lauses nimetatud piirangut ei kohaldata juhul, kui Arengufond investeerib investeerimiskapitali Arengufondi poolt investeerimisfondide seaduse § 9 lõike 1 tähenduses asutatud riiklikule finantsjärelevalvele alluva fondivalitseja valitsetavasse riskikapitalifondi.
(3) Riskikapitalifond, milles kuulub Arengufondile kas eraldi või koos Eesti Vabariigiga rohkem kui 50 protsenti aktsiatest või osakutest, peab investeerimisel lähtuma käesoleva seaduse 5. peatükis Arengufondi investeerimistegevusele sätestatud põhimõtetest ja protseduuridest ulatuses, milles investeerimisfondide seaduses ei ole sätestatud teisiti.
(3) Arengufondi vara paigutamisel lähtutakse säilivuse, likviidsuse ja tootlikkuse tagamise eesmärgist. Nõukogu kinnitab Arengufondi vara paigutamise põhimõtted, lähtudes riigieelarve seaduse § 32 lõike 4 alusel Vabariigi Valitsuse poolt kehtestatud riigi raha, väärtpaberite ning muu finantsvara paigutamise ning sellega seonduvate finantsriskide juhtimise põhimõtetest ja üldistest piirangutest.
(1) Arengufondi investeerimistegevuse sisu on investeerimiskapitali arvelt investeeringute tegemine käesoleva seaduse § 35 lõikes 1 sätestatud alusel.
(3) Arengufond võib käesoleva seaduse § 35 lõikes 1 sätestatud alusel teha investeeringuid käesolevas seaduses sätestatud korras ka laenu- ja krediidilepingute alusel kaasatud täiendavate finantsvahendite arvelt.
(5) Arengufondi poolt investeerimisfondide seaduse § 9 lõike 1 tähenduses asutatud riiklikule finantsjärelevalvele alluv fondivalitseja, mille valitsetavas riskikapitalifondis kuulub Eesti Vabariigile kas eraldi või koos Arengufondiga rohkem kui 50 protsenti aktsiatest või osakutest, peab nimetatud riskikapitalifondi valitsemisel lähtuma käesoleva seaduse 5. peatükis Arengufondi investeerimistegevusele sätestatud põhimõtetest ja protseduuridest ulatuses, milles investeerimisfondide seaduses ei ole sätestatud teisiti.
(1) Juhatus teeb investeeringuid käesoleva seaduse § 35 lõikes 1 sätestatud alusel vastavalt ekspertkomitee investeerimissoovitustele. Ekspertkomitee annab investeerimissoovitusi juhatuse poolt ettevalmistatud investeerimisprojektidele vastavalt nõukogu kinnitatud investeerimisstrateegiale, hinnates konkreetsete investeerimisprojektide ning kavandatava investeeringu vastavust Arengufondi eesmärkidele ning projekti tasuvust ja tulusust, Arengufondi suutlikkust investeerimisprojekt ellu viia ning investeeringu tulevikupotentsiaali.
(2) Kui Arengufond on teinud äriühingusse investeeringu, peab üldjuhul äriühingu nõukogus olema Arengufondi esindaja, kelle määrab Arengufondi juhatus, välja arvatud juhul, kui tegemist on Arengufondi vara paigutamisega käesoleva seaduse § 32 mõttes. Arengufondil on õigus nõuda Arengufondi esindaja kuulumist ka Arengufondi osalusega äriühingu juhatusse.
(3) Käesoleva paragrahvi lõikes 2 nimetatud äriühingu nõukogu otsused juhatuse liikmete valimise ja tagasikutsumise, aastaeelarve kinnitamise, majandusaastaks ettenähtud kulutusi ületavate investeeringute tegemise, majandusaastaks ettenähtud kulutusi ületavate laenude ja võlakohustuste võtmise, samuti igapäevase majandustegevuse raamest väljuvate laenude andmise ja võlakohustuste tagamise kohta loetakse vastuvõetuks üksnes juhul, kui nende poolt hääletab Arengufondi esindaja.
(4) Arengufondi osalusega äriühingu üldkoosoleku otsused põhikirja muutmise, aktsiakapitali suurendamise ja vähendamise, vahetusvõlakirjade väljalaskmise ning aktsiaseltsi lõpetamise, ühinemise, jagunemise ja ümberkujundamise kohta loetakse vastuvõetuks üksnes juhul, kui nende poolt hääletab Arengufondi esindaja, välja arvatud juhul, kui tegemist on Arengufondi vara paigutamisega käesoleva seaduse § 32 mõttes.
(5) Arengufondi esindajal on õigus käesoleva paragrahvi lõigetes 3 ja 4 nimetatud küsimustes otsuse vastu hääletada juhul, kui otsuse vastuvõtmine võib kahjustada Arengufondi investeeringut.
(6) Arengufondi investeerimistegevuse täpsemad põhimõtted ning seejuures eelistatud ettevõtlussektorid ja nendes tegutsevad ettevõtjad määratakse Arengufondi investeerimisstrateegias, mille töötab välja juhatus ning kinnitab nõukogu.
(1) Arengufond investeerib üldjuhul asutatava ettevõtja põhikapitali, omandades seeläbi Arengufondile osaluse asutatavas ettevõtjas. Arengufond võib investeerida ka asutatud ning tegutsevate ettevõtjate põhikapitali, omandades Arengufondile osaluse ettevõtjas selle aktsia- või osakapitali suurendamise käigus. Arengufond ei tee investeeringuid teiste aktsionäride või osanike osaluse omandamise kaudu.
(2) Arengufond võib käesoleva seaduse § 35 lõikes 1 sätestatud alusel investeeringuid teha üksnes ettevõtja hääleõiguslikku kapitali. Arengufondil on õigus teha investeeringuid ettevõtjatesse üksnes koos eraõiguslike juriidiliste isikutega (erakapitali kaasamisega) ja nendega sarnastel tingimustel arvestusega, et eraõiguslik juriidiline isik omandab osaluse või omab osalust rahalise sissemakse kaudu äriühingu hääleõiguslikku kapitali. Investeeringu tulemusena ei või Arengufondi osalus ettevõtja hääleõiguslikus kapitalis üldjuhul olla väiksem kui 10 protsenti ja suurem kui 49 protsenti.
(3) Ettevõtja hääleõiguslikus kapitalis käesoleva paragrahvi lõikes 2 sätestatust suurema osaluse võib Arengufond omandada ekspertkomitee soovitusel ja nõukogu nõusolekul.
(4) Nõukogu nõusolekul võib Arengufond anda ettevõtjatele laenu või krediiti koos Arengufondi poolt tehtud investeeringuga ettevõtja põhikapitali, kui see on vajalik investeeringu paremaks struktureerimiseks ning vastab Arengufondi investeerimisstrateegiale.
(5) Arengufondi poolt tehtud investeeringu periood ühes ettevõtjas ei või üldjuhul ületada viit aastat. Nimetatud tähtaja möödumisel müüb Arengufond osaluse, kui juhatus ei otsusta nõukogu nõusolekul teisiti. Juhatusel on õigus võõrandada osalus enne viie aasta möödumist.
(6) Juhatusel on õigus küsida investeeringu perioodi kohta soovitusi ekspertkomiteelt.
(2) Arengufondi investeeringute kogumaht ühe ettevõtja kohta on kuni 10 protsenti Arengufondi investeerimiskapitalist. Nõukogu otsusel võib põhjendatud juhtudel investeeringute kogumaht ühe ettevõtja kohta olla suurem kui 10 protsenti Arengufondi investeerimiskapitalist.
(2) Huvitatud isikuteks käesoleva seaduse tähenduses on:
1) Arengufondi nõukogu ja juhatuse liikmed ning teised Arengufondi töötajad;
2) käesoleva lõike punktis 1 nimetatud isikute lähisugulased ja -hõimlased korruptsioonivastase seaduse mõistes;
3) Arengufondi audiitor;
5) äriühingud, mille juhtimisorganite liikmeteks on käesoleva lõike punktides 1 ja 2 nimetatud isikud, välja arvatud juhul, kui nad on juhtimisorganites riigi või Arengufondi esindajatena.